محەممەدئەمین مەعرووف

محەممەدئەمین مەعرووف:(١٩٢٠–١٩٩٩) مامۆستا، چالاکی سیاسی، لەنەتەوەی کورد بووە.

 سەرەتای ژیان و خوێندنی 
محەممەدئەمین مەعرووف کامەلا ١٩٢٠ لە شاری کۆیە لەدایک بووە. خوێندنی حوجرەی لای «مەلای ڕەش» دەست پێکردووە، ١٩٢٩یش خراوەتە قوتابخانەی سەرەتایی، ١٩٣٦ بڕیویە. چووەتە خانەی مامۆستایانی بەغدا و پاش تەواوکردن بووەتە مامۆستا لە کۆیە و لە چەند جێیەکی دیکەیش ئەو وەزیفەیەی دیوە.گۆڤاری گەلاوێژ (بەرگی یازدەھەم / بەشی یەکەم) ژیاننامە و پێڕست، ئامادەکردنی (سدیق ساڵح، ڕەفیق ساڵح، عبدوڵڵا زەنگەنە) لە بڵاوکراوەکانی بنکەی ژین بۆ بووژاندنەوەی کەلەپووری و بەڵگەنامەیی و ڕۆژنامەوانیی کوردی. ل8150-8151کەریم شارەزا، محەممەدئەمین مەعرووف ١٩٢٠–١٩٩٩، ئینسکلۆپیدیای ھەولێر، ب١٠، ل٤٥٨٣–٤٥٨٤.

 چالاکی سیاسی 
ساڵێک دوای دامەزرانی حیزبی (ھیوا)، بووە بە ئەندامی، ئەمجا بە ئەندامی (پارتی دیموکراتی کورد). لە دووەم کۆنگرەی پارتی دا ١٩٥١، بە ئەندامی دووەم کۆمیتەی ناوەندی ھەڵبژێردراوە و بووەتە بەرپرسی ڕێکخراوی کۆیە. لە سێیەم کۆنگرەی پارتی دا، دیسان بە ئەندامی کۆمیتەی ناوەندی ھەڵبژێردراوەتەوە. پاش ١٤ی تەممووزی ١٩٥٨یش درێژەی بە کاری حیزبایەتیی خۆی داوە.

 کۆچی دوایی 
ڕۆژی ١٥ی تشرینی دووەمی ١٩٩٩ کۆچی دواییی کردووە.

 سەرچاوەکان